ai4bharat/Pralekha huggingface dataset:
প্রধানমন্ত্রীরদপ্তর
প্রধানমন্ত্রীকোভিড-১৯ ব্যবস্থাপনার বিষয়ে দেশজুড়ে রাজ্য ও জেলা স্তরের আধিকারিকদের সঙ্গে বৈঠক করবেন
নয়াদিল্লী, ১৭ মে, ২০২১
প্রধানমন্ত্রী শ্রী নরেন্দ্র মোদী ১৮ই মে বেলা ১১টায় রাজ্য ও জেলা স্তরের তৃণমূল পর্যায়ের আধিকারিকদের সঙ্গে বৈঠক করবেন। বৈঠকে আধিকারিকরা এই মহামারীর বিরুদ্ধে লড়াইয়ে তাঁদের অভিজ্ঞতা ভাগ করে নেবেন।
সংশ্লিষ্ট জেলাগুলির মধ্যে বেশিরভাগ জেলাতে সংক্রমণ দ্রুতহারে বৃদ্ধি পেয়েছে। তৃণমূল স্তরের আধিকারিকরা বিভিন্ন রাজ্য ও জেলায় কোভিড-১৯এর বিরুদ্ধে লড়াইয়ে নেতৃত্ব দিচ্ছেন। এঁদের মধ্যে অনেকেই বিভিন্ন গুরুত্বপূর্ণ উদ্যোগ নিয়েছেন এবং সংকট নিরসনে বিভিন্ন পন্থা উদ্ভাবন করেছেন। এইসব উদ্যোগের যথাযথ প্রশংসার মাধ্যমে সঠিক পরিকল্পনা, বিভিন্ন কৌশলের বাস্তবায়ন এবং প্রয়োজনীয় নীতি অনুসরণ করতে সুবিধা হবে। কঠোরভাবে কন্টেনমেন্ট সংক্রান্ত বিধিনিষেধ পালন করার মধ্য দিয়ে সংক্রমণ আটকানোর মতো উল্লেখযোগ্য পদক্ষেপ নেওয়া হয়েছে। এইসব জেলাগুলিতে পরিস্থিতি মোকাবিলা করতে স্বাস্থ্য ব্যবস্থাকে দ্বিতীয় ঢেউয়ের বিরুদ্ধে যথাযথভাবে কাজে লাগানোর জন্য মানব সম্পদের ব্যবস্থা করা এবং বিভিন্ন লজিস্টিকের সরবরাহ শৃঙ্খল গড়ে তোলা হয়েছে। এভাবেই দেশজুড়ে পরিস্থিতির মোকাবিলা করতে সাফল্য এসেছে।
আধিকারিকদের সঙ্গে আলোচনার মাধ্যমে প্রধানমন্ত্রী তাঁদের কাছ থেকে বেশকিছু ভালো পন্থা পদ্ধতির বিষয় জানবেন। এছাড়াও মূলত আধা গ্রাম আধা শহর ও গ্রামাঞ্চলে কোভিড-১৯এর বিরুদ্ধে বর্তমান লড়াইয়ে কিছু পরামর্শ ও সুপারিশ নিয়ে আলোচনা হবে।
আগামীকালের বৈঠকে কর্ণাটক, বিহার, আসাম, চন্ডীগড়, তামিলনাড়ু, উত্তরাখন্ড, মধ্যপ্রদেশ, গোয়া, হিমাচলপ্রদেশ ও দিল্লীর আধিকারিকরা উপস্থিত থাকবেন।
CG/CB/NS
(
সারওরসায়নমন্ত্রক
মিউকোরমাইকোসিসের সংক্রমণ বৃ্দ্ধি পাওয়ায় নতুন করে অ্যামফোটেরিসিন বি বরাদ্দ করা হয়েছে- শ্রী সদানন্দ গৌড়া
নয়াদিল্লী, ২২ মে, ২০২১
কেন্দ্রীয় সার ও রসায়ন মন্ত্রী শ্রী ডি ভি সদানন্দ গৌড়া জানিয়েছেন মিউকোরমাইকোসিসের পরিস্থিতি বিবেচনা করে অতিরিক্ত ২৩,৬৮০টি অ্যামফোটেরিসিন বি রাজ্য ও কেন্দ্রশাসিত অঞ্চলগুলিকে বরাদ্দ করা হয়েছে।
তিনি জানিয়েছেন রাজ্যে রোগীর সংখ্যার ওপর ভিত্তি করে এই বরাদ্দ নির্ধারিত হয়েছে। এখনও পর্যন্ত প্রায় ৮৮৪৮ জন এই রোগে আক্রান্ত।
CG/CB/NS
(Visitor Counter : 165
স্বাস্থ্যওপরিবারকল্যাণমন্ত্রক
মহামারীর সময় মানসিক সমস্যা বেড়েছে
নয়াদিল্লি, ১৫ সেপ্টেম্বর, ২০২০
সাধারণ মানুষ ও শিশুদের মানসিক স্বাস্থ্যের ওপর কোভিড-১৯-এর প্রভাবের বিষয়টিকে উপলব্ধি করে কেন্দ্রীয় সরকার কোভিড-১৯-এর সময় সকলের মানসিক জোর বাড়াতে একাধিক পদক্ষেপ নিয়েছে। এই পদক্ষেপগুলির মধ্যে রয়েছে - ২৪X৭ হেল্পলাইন; মানসিক সমস্যা মোকাবিলার নীতি-নির্দেশিকা / পরামর্শ জারি; একাধিক গণমাধ্যমে মানসিক অবসাদ দূর করার উপযুক্ত পরামর্শ; ব্যাঙ্গালোর নিমহ্যানস প্রতিষ্ঠান মানসিক স্বাস্থ্যের বিষয়টির ক্ষেত্রে বিস্তারিত নীতি-নির্দেশিকা জারি করেছে। এছাড়াও মন্ত্রকের ওয়েবসাইটে মনস্তাত্ত্বিক সহায়তার জন্য নীতি-নির্দেশিকা, পরামর্শ ও মানসিক চাপ দূর করার নানা পন্থাপদ্ধতি প্রকাশ করেছে।
মানসিক স্বাস্থ্যের চিকিৎসার ক্ষেত্রে পেশাদারদের অভাব একটি বড় সমস্যা। চলতি বছরে মানসিক স্বাস্থ্য সম্পর্কিত পরামর্শদাতাদের রাজ্যওয়াড়ি বিবরণ কেন্দ্রীয় স্তরে রাখা হয়নি। অবশ্য, জাতীয় মানসিক স্বাস্থ্য কর্মসূচির আওতায় কেন্দ্রীয় সরকার মানসিকভাবে অসুস্থ ব্যক্তিদের সহায়তায় একাধিক উদ্যোগ নিয়েছে। এখনও পর্যন্ত ২৫টি উৎকর্ষকেন্দ্র স্থাপনের জন্য এবং ৪৭টি স্নাতকোত্তর পর্যায়ের প্রতিষ্ঠানের মানোন্নয়নের জন্য সহায়তা দেওয়া হয়েছে। মানসিক স্বাস্থ্য পরিষেবার সুবিধা পৌঁছে দিতে সরকার মানবসম্পদ বাড়ানোর চেষ্টা করছে। এমনকি, একাধিক মানসিক স্বাস্থ্য সংক্রান্ত বা স্নায়বিক বিজ্ঞান প্রতিষ্ঠানগুলিতে কর্মী সংখ্যা বাড়ানোর কাজ চলছে।
রাজ্যসভায় আজ এক লিখিত জবাবে এই তথ্য দেন কেন্দ্রীয় স্বাস্থ্য ও পরিবারকল্যাণ প্রতিমন্ত্রী শ্রী অশ্বিনী কুমার চৌবে।
(CG/BD/DM
সামাজিকন্যায়ওক্ষমতায়নমন্ত্রক
বিপুল উৎসাহ উদ্দীপনার মধ্য দিয়ে দেশে সংবিধান দিবস পালিত
দেশজুড়ে সংবিধানের প্রস্তাবনা পাঠের সূচনা করেন রাষ্ট্রপতি
নতুন দিল্লী, ২৬ নভেম্বর, ২০২০
সারা দেশ জুড়ে আজ উৎসাহ উদ্দীপনার মধ্যে দিয়ে সংবিধান দিবস পালিত হচ্ছে। রাষ্ট্রপতি রামনাথ কোবিন্দ সমগ্র দেশ জুড়ে এদিন সংবিধানের প্রস্তাবনা পাঠের সূচনা করেন। অন্যদিকে, গুজরাটের কেভাদিয়ায় সারা ভারত প্রিসাইডিং আধিকারিকদের ৮০ তম সম্মেলনের সমাপ্তি অনুষ্ঠানে প্রধানমন্ত্রী শ্রী নরেন্দ্র মোদি বলেন, আইনসভা, প্রসাশন ও বিচারবিভাগ- সংবিধানের এই তিনটি ভিত্তির মধ্যে সুচারুভাবে সমন্বয় গড়তে পারলে গণতন্ত্রের প্রতি সাধারন মানুষের আস্থা আরও বাড়বে। এভাবেই গড়ে উঠবে আত্মনির্ভর ভারত।
কর্তব্যবোধের কথা উল্লেখ করে প্রধানমন্ত্রী বলেন এর মাধ্যমেই মর্যাদা এবং অধিকার প্রতিষ্ঠিত হয়ে নিজের প্রতি আস্থা অর্জন হয়। তিনি বলেন, নো ইওর কাস্টমার যেমন এক ধরনের নিরাপত্তা বৈশিষ্ট্য, তেমনি নো ইওর কনস্টিটিউশন হচ্ছে সাংবিধানিক সুরক্ষা।
এই সম্মেলনের সমাপ্তি অনুষ্ঠান শেষে এক সাংবাদিক বৈঠকে লোকসভার অধ্যক্ষ শ্রী ওম বিড়লা জানান, রাজ্যের বিধানসভা গুলি সংবিধানের মৌলিক অধিকার ও কর্তব্য নিয়ে সারা বছর ধরে মানুষের মধ্যে, বিশেষ করে যুব সম্প্রদায়ের কাছে বিভিন্নভাবে বার্তা পৌঁছে দেবে।
অনুষ্ঠানে কেন্দ্রীয় তথ্য ও সম্প্রচার মন্ত্রী শ্রী প্রকাশ জাভড়েকর একটি ই-বইয়ের আনুষ্ঠানিক প্রকাশ করেন।
প্রেস ইনফরমেশন ব্যুরো সারাদেশে প্রায় ৩০ টি ওয়েবনারের মাধ্যমে সংবিধান দিবস পালনের উদ্যোগ নিয়েছে।
কয়লামন্ত্রক
“ টাইমলি পেমেন্টস ” ক্যাটাগরিতে জিইএম পুরস্কার জিতে নিল এনএলসি ইন্ডিয়া লিমিটেড
নতুন দিল্লি ৭ ই জুলাই, ২০২৩
কয়লা মন্ত্রকের অধীনস্থ নবরত্ন সংস্থা এনএলসি ইন্ডিয়া লিমিটেড ২০২৩ সালের “ টাইমলি পেমেন্টস ” জিইএম পুরস্কার জিতে নিয়েছে। ই-মার্কেটের ক্ষেত্রে অনন্যসাধারণ কাজের জন্য এই স্বীকৃতি। ২০১৮-১৯ অর্থবর্ষে মাত্র ২.২১ কোটি টাকা মূল্যের সামান্য জিইএম সংগ্রহের মাধ্যমে যাত্রা শুরু করেছিল এনএলসি। ২০২২-২৩ অর্থবর্ষে সেই সংগ্রহের পরিমাণ বেড়ে দাঁড়িয়েছে ৯৮৪.৯৩ কোটিতে। সরকারের ই-বিপণন ব্যবস্থায় জিইএম একটি উল্লেখযোগ্য প্ল্যাটফর্ম হয়ে উঠেছে। স্বচ্ছতা বজায় রেখে বিভিন্ন পণ্য ও পরিষেবার ক্ষেত্রে এই পোর্টাল গুরুত্বপূর্ণ ভূমিকা পালন করে চলেছে।
এনএলসি-র পক্ষে এই পুরস্কার গ্রহণ করেন সংস্থার অধিকর্তা  শ্রী কে মোহন রেড্ডি। এনএলসি-র সিএমডি শ্রী প্রসন্ন কুমার মোট্টুপল্লী সংস্থার কর্মীদের অভিনন্দন ও শুভেচ্ছা জানান।
CG / PM/SG /( (Visitor Counter : 40
শ্রমওকর্মসংস্থানমন্ত্রক
চুক্তি শ্রমিকদের পুনর্বাসন
নয়াদিল্লি, ১১ জুলাই, ২০১৯
মুক্ত চুক্তিবদ্ধ শ্রমিকদের পুনর্বাসনের সহায়তা করার জন্য ভারত সরকার একটি কেন্দ্রীয় স্তরে কর্মসূচি রূপায়ণ করেছে। এই কর্মসূচি অনুযায়ী, শ্রেণী বিভাগ এবং নিপীড়ণের মাত্রা হিসাবে ১ লক্ষ, ২ লক্ষ, ৩ লক্ষ টাকা পর্যন্ত আর্থিক সহায়তা দেওয়া হচ্ছে। আর্থিক সহায়তা ছাড়াও নিম্নলিখিত সুবিধাগুলিও পেতে পারেন তাঁরা –
১) বাড়ি বা বাড়ির জন্য জমি ও কৃষি জমি বরাদ্দ।
২) জমির উন্নীতকরণ
৩) কম খরচে বাসস্থানের বন্দোবস্ত।
৪) পশুপালন, ডেয়ারি, পোল্ট্রি, শূকর চাষ ইত্যাদি।
৫) মজদুরি কর্মসংস্থান, ন্যূনতম মজুরির ব্যবস্থা ইত্যাদি।
৬) ছোটখাটো বনজ সম্পদ সংগ্রহ ও তার প্রক্রিয়াকরণ।
৭) গণবিতরণ ব্যবস্থায় নিত্য প্রয়োজনীয় জিনিস সরবরাহ।
৮) ছেলেমেয়েদের শিক্ষা এবং
৯) রাজ্য ও কেন্দ্রীয় সরকারের অন্যান্য কল্যাণমূলক কর্মসূচি।
কেন্দ্রীয় সরকার শিশু শ্রম নিরোধ ও নিয়ন্ত্রণ সংশোধনী আইন, ২০১৬ বলবৎ করেছে, যা ২০১৬’র পয়লা সেপ্টেম্বর থেকে কার্যকর হয়েছে। এই সংশোধিত আইন অনুযায়ী, ১৪ বছরের নীচের শিশুদের যে কোনও রকম কাজে নিযুক্ত করতে নিষিদ্ধ করা হয়েছে। ১৪ থেকে ১৮ বছর বয়সী কিশোরদের কোনও রকম ক্ষতিকারক কাজে যুক্ত করা থেকে বিরত রাখা হয়েছে। এই আইন ভঙ্গকারীদের জন্য কড়া শাস্তির সংস্থান রাখা হয়েছে। এই এনসিএলপি কর্মসূচিতে ৯ থেকে ১৪ বছর বয়সী যেসব শিশুদের উদ্ধার করা হবে, তাদের এনসিএলপি বিশেষ প্রশিক্ষণ কেন্দ্রে নথিভুক্ত করা হবে, যেখানে তাদের দেওয়া হবে সংক্ষিপ্ত শিক্ষা, হাতেকলমে কাজের প্রশিক্ষণ, মিড-ডে মিল, ভাতা, স্বাস্থ্য পরিষেবা ইত্যাদি। সেখান থেকে তাদের মূল শিক্ষা ব্যবস্থায় সামিল করা হবে। ৫ থেকে ৮ বছর বয়সী শিশুদের সর্বশিক্ষা অভিযানের অধীনে মূল শিক্ষা বযবস্থায় যুক্ত করা হবে।
আজ রাজ্যসভায় এক প্রশ্নের লিখিত জবাবে এই তথ্য জানিয়েছেন শ্রম ও কর্মসংস্থান দপ্তরের স্বাধীন দায়িত্বপ্রাপ্ত প্রতিমন্ত্রী শ্রী সন্তোষ কুমার গাঙ্গয়ার।
CG/AP/SB
(Visitor Counter : 76
পঞ্চায়েতিরাজমন্ত্রক
প্রধানমন্ত্রী আগামীকাল জাতীয় পঞ্চায়েতি রাজ দিবস উদযাপন অনুষ্ঠানে যোগ দিতে জম্মু-কাশ্মীর সফর করবেন
প্রধানমন্ত্রী জম্মু ও কাশ্মীর থেকে দেশের সমস্ত গ্রামসভা এবং পঞ্চায়েতি রাজ প্রতিনিধিদের উদ্দেশে ভাষণ দেবেন
নতুন দিল্লি, ২৩ এপ্রিল, ২০২২
প্রধানমন্ত্রী শ্রী নরেন্দ্র মোদী আগামীকাল  জম্মু ও কাশ্মীর সফরে গিয়ে বেলা সাড়ে ১১টা নাগাদ জাতীয় পঞ্চায়েতি রাজ দিবস উদযাপন অনুষ্ঠানে যোগ দেবেন। তিনি সাম্বা জেলায় পল্লী পঞ্চায়েত ঘুরে দেখবেন। সেখানে তিনি স্থানীয় পঞ্চায়েত প্রতিনিধিদের সঙ্গে মত বিনিময় করবেন এবং পঞ্চায়েতি রাজ দিবস উদযাপন উপলক্ষে সারা ভারতের পঞ্চায়েত প্রতিনিধিদের উদ্দেশে ভাষণ দেবেন। এই অনুষ্ঠানে তিনি সুফলভোগীদের হাতে স্বামিত্ব কার্ড তুলে দেবেন।
প্রতি বছর এই উপলক্ষে পঞ্চায়েতি রাজ মন্ত্রক জনকল্যাণ এবং পরিষেবা প্রদানে উন্নতির জন্য ভাল কাজের স্বীকৃতি স্বরূপ সেরা পঞ্চায়েত / রাজ্য / কেন্দ্রশাসিত অঞ্চলগুলিকে পুরস্কৃত করে থাকে। যে সমস্ত বিভাগে পুরস্কার দেওয়া হয়, তার মধ্যে রয়েছে দীনদয়াল উপাধ্যায় পঞ্চায়েত সশক্তিকরণ পুরস্কার, নানাজি দেশমুখ রাষ্ট্রীয় গৌরব গ্রামসভা পুরস্কার, শিশু-বান্ধব গ্রামপঞ্চায়েত পুরস্কার, গ্রামপঞ্চায়েত উন্নয়ন পরিকল্পনা পুরস্কার এবং ই-পঞ্চায়েত পুরস্কার ।
এবছর পঞ্চায়েতগুলিকে বিভিন্ন ক্ষেত্রে ৩২২টি পুরস্কার দেওয়া হবে। ২৯টি রাজ্য ও কেন্দ্রশাসিত অঞ্চলের ২৯টি গ্রামপঞ্চায়েত / গ্রাম পরিষদ শিশু-বান্ধব গ্রামপঞ্চায়েত পুরস্কার পাচ্ছে। সমসংখ্যক গ্রামপঞ্চায়েত / গ্রামপরিষদকে গ্রামপঞ্চায়েত উন্নয়ন পরিকল্পনা পুরস্কার দেওয়া হবে। ২৭টি রাজ্য / কেন্দ্রশাসিত অঞ্চলের ২৭টি গ্রামপঞ্চায়েত / গ্রামপরিষদ নানাজি দেশমুখ রাষ্ট্রীয় গৌরব গ্রামসভা পুরস্কারের জন্য মনোনিত হয়েছে। অন্যদিকে, ২৩৭টি পঞ্চায়েতকে দীনদয়াল উপাধ্যায় পঞ্চায়েত সশক্তিকরণ পুরস্কারে ভূষিত করা হবে। প্রধানমন্ত্রী ডিজিটাল উপায়ে ৩১টি রাজ্য ও কেন্দ্রশাসিত অঞ্চলের ৩৩২টি গ্রামপঞ্চায়েতকে বিভিন্ন ক্ষেত্রে ৫ লক্ষ থেকে ৫০ লক্ষ টাকা পর্যন্ত পুরস্কার প্রদান করবেন।
পঞ্চায়েতি রাজ মন্ত্রক তথ্য ও যোগাযোগ প্রযুক্তি ব্যবহারের মাধ্যমে গ্রামপঞ্চায়েতগুলির কাজকর্মে স্বচ্ছতা, দক্ষতা ও দায়বদ্ধতা নিয়ে আসার লক্ষ্যে প্রয়াস গ্রহণ করে চলেছে। যে সমস্ত রাজ্য ও কেন্দ্রশাসিত অঞ্চল পঞ্চায়েতগুলির কাজকর্মে নজরদারির জন্য তথ্য ও প্রযুক্তির সর্বাধিক সদ্ব্যবহার করেছে, তাদের ই-পঞ্চায়েত পুরস্কার দেওয়া হয়। এবার ই-পঞ্চায়েত পুরস্কারের প্রথম বিভাগে সেরা রাজ্যের পুরস্কার পাচ্ছে কর্ণাটক এবং দ্বিতীয় বিভাগে সেরা রাজ্যের পুরস্কার পাচ্ছে ত্রিপুরা।
জাতীয় পঞ্চায়েতি রাজ দিবস উদযাপন অনুষ্ঠান বেলা ১২টা থেকে দূরদর্শন ও তার সমস্ত আঞ্চলিক কেন্দ্রগুলি থেকে সরাসরি সম্প্রচার করা হবে। এছাড়াও ওয়েব লিঙ্কের মাধ্যমে অনুষ্ঠানটি সম্প্রচারিত হবে। পঞ্চায়েতি রাজ দিবস উদযাপন উপলক্ষে দেশের সমস্ত গ্রামসভা / পঞ্চায়েতি রাজ প্রতিষ্ঠানগুলির উদ্দেশে প্রধানমন্ত্রীর ভাষণ https://pmindiawebcast.nic.in-এই
লিঙ্কেও সম্প্রচারিত হবে।
উল্লেখ করা যেতে পারে, দেশে পঞ্চায়েতি রাজ ব্যবস্থাকে যে সাংবিধানিক মর্যাদা দেওয়া হয়েছে তার স্বীকৃতি স্বরূপ পঞ্চায়েতি রাজ মন্ত্রক প্রতিবছর ২৪শে এপ্রিল জাতীয় পঞ্চায়েতি রাজ দিবস উদযাপন করে।
CG/BD/AS/
(Visitor Counter : 131
অসামরিকবিমানপরিবহণমন্ত্রক
অসামরিক বিমান পরিবহন মহানির্দেশনালয় এয়ার ইন্ডিয়া লিমিটেড এবং ইন্ডিগোকে বিমান আমদানিতে নীতিগত অনুমোদন দিয়েছে
নতুন দিল্লি ৩১ জুলাই ২০২৩
অসামরিক বিমান পরিবহন মহানির্দেশনালয়-ডিজিসিএ এয়ার ইন্ডিয়া লিমিটেডকে ৪৭০ এবং ইন্টারগ্লোব এভিয়েশন লিমিটেড -কে ৫০০টি বিমান আমদানিতে নীতিগত অনুমোদন দিয়েছে। বিমান আমদানির ব্যাপারে ডিজিসিএ-র অনুমোদনের বিস্তারিত তথ্য পরিশিষ্টে দেওয়া আছে। বাণিজ্যিক এইসব বিমান আমদানিতে মূল নির্মাণকারী সংস্থার সঙ্গে উভয় বিমান সংস্থার কি দাম ঠিক হয়েছে সেব্যাপারে বিস্তারিত কিছু জানা যায়নি।
বিমানগুলির প্রকৃত আমদানি নিয়ে কোনও আপত্তি নেই এমন শংসাপত্র পেলেই পার্কিং স্লট মঞ্জুর করা হয়। নতুন এইসব বিমানের অন্তর্ভুক্তির পরিকল্পনার ক্ষেত্রে বলা হয়েছে যে প্রস্তাবিত এইসব বিমান ২০২৩-২০৩৫ এই সময়কালের মধ্যে আমদানি করা হবে। বিমান পরিচালক সংস্থাগুলিকে ডিজিসিএ জানিয়েছে যে পার্কিং স্লট সুনিশ্চিত করার প্রশ্নে বিমান আমদানির সুনির্দিষ্ট কর্মসূচি সংশ্লিষ্ট বিমান পরিচালন সংস্থাগুলিকে অগ্রিম জানাতে অনুরোধ করা হয়েছে।
রাজ্যসভায় আজ এক প্রশ্নের লিখিত উত্তরে এই তথ্য জানিয়েছেন, কেন্দ্রীয় অসামরিক বিমান পরিবহন প্রতিমন্ত্রী অবসরপ্রাপ্ত জেনারেল ডক্টর ভি কে সিং।
পরিশিষ্ট,
এয়ার ইন্ডিয়া লিমিটেড এবং ইন্টার গ্লোব এভিয়েশন লিমিটেড-এর বিমান আমদানির ক্ষেত্রে নীতিগত অনুমোদনের বিস্তারিত নীচে দেওয়া হল-
ক্রমিক সংখ্যা বিমান পরিচালন সংস্থা বিমান বিমানের সংখ্যা
১. এয়ার ইন্ডিয়া লিমিটেড. A320 নিও ফ্যামিলি 210
B737 ফ্যামিলি 140
A350 ফ্যামিলি 40
B777-9 10
B787-9 20
B737-8 50
২. ইন্টারগ্লোব এভিয়েশন লিমিটেড A320 নিও ফ্যামিলি 500
CG / AB /AG … Release ID- ….. 31st July, 2023 …..W…. 
(Visitor Counter : 36
প্রধানমন্ত্রীরদপ্তর
হিমাচল প্রদেশের কুলু-তে বাস দুর্ঘটনায় প্রধানমন্ত্রীর শোক প্রকাশ
ক্ষতিগ্রস্তদের পিএমএনআরএফ থেকে এককালীন অর্থ সাহায্যের ঘোষণা
নয়াদিল্লি, ৪ জুলাই, ২০২২
প্রধানমন্ত্রী শ্রী নরেন্দ্র মোদী হিমাচল প্রদেশের কুলু-তে বাস দুর্ঘটনায় প্রাণহানির খবরে শোক প্রকাশ করেছেন। তিনি নিহতদের পরিবারকে এককালীন ২ লক্ষ টাকা ও আহতদের প্রত্যেকের জন্য ৫০ হাজার টাকা অর্থ সাহায্য ঘোষণা করেছেন। এই অর্থ প্রধানমন্ত্রীর জাতীয় ত্রাণ তহবিল থেকে দেওয়া হবে।
প্রধানমন্ত্রীর দপ্তরের এক ট্যুইট বার্তায় বলা হয়েছে – “হিমাচল প্রদেশের কুলু-তে বাস দুর্ঘটনার খবরটি দুঃখজনক। শোকের এই মুহূর্তে স্বজনহারা পরিবারগুলিকে সমবেদনা জানাই এবং আহতদের দ্রুত আরোগ্য কামনা করি। স্থানীয় প্রশাসন ক্ষতিগ্রস্তদের সম্ভাব্য সব ধরনের সহায়তা করছে : প্রধানমন্ত্রী@narendramodi।”
অন্য একটি ট্যুইট বার্তায় বলা হয়েছে - “প্রধানমন্ত্রী পিএমএনআরএফ থেকে হিমাচল প্রদেশের মর্মান্তিক বাস দুর্ঘটনায় যাঁরা প্রাণ হারিয়েছেন তাঁদের পরিবারকে এককালীন ২ লক্ষ টাকা সাহায্য দেওয়ার কথা ঘোষণা করেছেন। আহতদের প্রত্যেককে ৫০ হাজার টাকা দেওয়া হবে।”
PG/CB/DM
(
প্রধানমন্ত্রীরদপ্তর
করোনা রোধে প্রধানমন্ত্রী জনআন্দোলনের সূচনা করেছেন এবং একজোট হয়ে লড়াই –এর জন্য সকলের প্রতি আহ্বান জানিয়েছেন
নতুনদিল্লি, ৮ই অক্টোবর ,২০২০
প্রধানমন্ত্রী শ্রী নরেন্দ্র মোদী আজ করোনা রোধে জন আন্দোলন কর্মসূচীর সূচনা করেছেন এবং একজোট হয়ে লড়াই-এর জন্য সকলের প্রতি আহ্বান জানিয়েছেন।
এক ট্যুইট বার্তায় প্রধানমন্ত্রী, করোনার বিরুদ্ধে এই লড়াই-এ সকলকে ঐক্যবদ্ধ হবার আবেদন জানিয়েছেন। তিনি বলেছেন, “মাস্ক পরে, হাত ধুয়ে, শারীরিক দূরত্ব বজায় রেখে এবং দুই গজ দুরত্ব মেনে চলে” আমরা কোভিড-১৯ এর বিরুদ্ধে যুদ্ধে সাফল্য অর্জন করতে পারব।
জনসাধারণের অংশগ্রহণকে এই কর্মসূচীতে উৎসাহ দেওয়া হবে। সকলে কোভিড – ১৯ সংক্রান্ত একটি শপথও গ্রহণ করবেন। কেন্দ্রীয় সরকারের বিভিন্ন মন্ত্রক / দপ্তর, রাজ্য সরকারগুলি / কেন্দ্রশাসিত অঞ্চলগুলির প্রশাসন মিলিতভাবে এই কর্মসূচী বাস্তবায়িত করবে। এর জন্য যে পদ্ধতি অবলম্বন করা হবে সেগুলি হল –
যে সব জেলায় সংক্রমণের হার বেশি, সেখানে প্রচার বেশি করে চালানো হবে।
প্রতিটি নাগরিকের কাছে সহজ – সরল বোধগম্য ভাষায় বার্তা পৌঁছে দেওয়া হবে।
সমস্ত মাধ্যম জগৎকে ব্যবহার করে দেশজুড়ে প্রচার চালানো হবে।
সর্বসাধারণের জন্য জায়গাগুলিতে ব্যানার ও পোস্টার লাগানো হবে; প্রথম সারির কর্মীদের ব্যবহার করা হবে ও বিভিন্ন সরকারী প্রকল্পের সুবিধাভোগীরা এই প্রচারের অন্যতম লক্ষ্য হবেন।
সরকারী জায়গায় দেওয়াল লিখন, হোর্ডিং, বৈদ্যুতিন বোর্ডের মাধ্যমে প্রচার করা হবে।
বাড়ি বাড়ি বার্তা পৌঁছে দেবার জন্য স্থানীয় স্তরে ও জাতীয় স্তরে প্রভাবশালী ব্যক্তিদের সাহায্য নেওয়া হবে।
জনসচেতনতা গড়ে তুলতে ভ্রাম্যমান ভ্যানে প্রচার চালানো হবে।
অডিও মাধ্যমে, প্যামফ্লেট, পুস্তিকার মাধ্যমে সচেতনতা গড়ে তোলা হবে।
কোভিড – ১৯ সংক্রান্ত বার্তা পৌঁছে দিতে স্থানীয় কেবল অপারেটরদের সাহায্য চাওয়া হবে।
যথাযথভাবে সকলের কাছে পৌঁছানোর জন্য সমন্বতিভাবে সংবাদ মাধ্যমের সাহায্যে প্রচার চালান হবে।
CG/CB
(
সড়কপরিবহণওমহাসড়কমন্ত্রক
সড়ক পরিবহন ও মহাসড়ক মন্ত্রক বিভিন্ন প্রকল্পের অগ্রগতি, পুনর্গঠন ও পুনর্বাসনের জন্য অনুমোদন দিয়েছে
নতুন দিল্লি, ০১ এপ্রিল, ২০২১
কেন্দ্রীয় সড়ক পরিবহন মহাসড়ক মন্ত্রক সারাদেশে বিভিন্ন প্রকল্পের অগ্রগতি পুনর্বাসন ও পুনর্নির্মাণের জন্য অনুমোদন দিয়েছে। বিভিন্ন রাজ্যের জন্য অনুমোদিত প্রকল্প গুলির তালিকা হচ্ছে-
মহারাষ্ট্রের জন্য ১১ টি প্রকল্প।
রাজস্থানের জন্য একটি প্রকল্প।
ওড়িশার জন্য তিনটি প্রকল্প।
অন্ধপ্রদেশের জন্য দুটি প্রকল্প।
আসামের জন্য তিনটি প্রকল্প।
তেলেঙ্গানার জন্য একটি প্রকল্প।
লাদাখের জন্য দুটি প্রকল্প।
মোট ২৩ টি প্রকল্পের অনুমোদন দেওয়া হয়েছে।
CG/SB
(Visitor Counter : 166
প্রধানমন্ত্রীরদপ্তর
অনুর্দ্ধ ২০ বিশ্ব চ্যাম্পিয়ানশিপে ভারতীয় কুস্তিদল ১৬টি পদক জেতায় প্রধানমন্ত্রী অভিনন্দন জানিয়েছেন
নয়াদিল্লি, ২২ আগস্ট, ২০২২
প্রধানমন্ত্রী শ্রী নরেন্দ্র মোদী ভারতীয় কুস্তিদল অনুর্দ্ধ ২০ বিশ্ব চ্যাম্পিয়ানশিপে ১৬টি পদক জেতায়  অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন :
“আমাদের কুস্তিগিররা আবার আমাদের গর্বিত করল! অনুর্দ্ধ ২০ বিশ্ব চ্যাম্পিয়ানশিপে ১৬টি পদক  জেতায় অভিনন্দন। এ পর্যন্ত এটা ভারতের সব থেকে ভালো ফল। এর থেকে বোঝা যাচ্ছে ভারতীয় কুস্তির ভবিষ্যৎ নিরাপদ হাতে রয়েছে!”
PG/AB/NS
(
স্বাস্থ্যওপরিবারকল্যাণমন্ত্রক
ভারতে সংক্রমণের হার নিম্মমুখী, সক্রিয় চিকিৎসাধীনের সংখ্যা কমে দাঁড়িয়েছে ২৩,৪৩,১৫২ ; গত ২৪ ঘণ্টায় সক্রিয় সংক্রমিতের সংখ্যা ৭৬,৭৫৫ জন কমেছে
গত ৪৪ দিনে নতুন করে সংক্রমিতের হার সর্বনিম্ন- ১.৮৬ লক্ষ
পর পর ১২ দিন নতুন করে সংক্রমিতের সংখ্যা ৩ লক্ষের কম
পর পর ১৫ দিন সুস্থ হয়ে নতুন ভাবে সংক্রমিতের থেকে আরোগ্যলাভের সংখ্যা বেশি
কোভিড মুক্তির হার বেড়ে হয়েছে ৯০.৩৪ শতাংশ
দৈনিক সংক্রমণের হার ৯ শতাংশ ; পর পর ৪ দিন ১০ শতাংশের কম
নয়াদিল্লী, ২৮ মে, ২০২১
ভারতে সংক্রমিত চিকিৎসাধীনের সংখ্যা কমে দাঁড়িয়েছে ২৩,৪৩,১৫২। ১০ মে পর থেকে এই ক্রমহ্রাসমান। গত ২৪ ঘণ্টায় সংক্রমিত চিকিৎসাধীনের সংখ্যা ৭৬,৭৫৫ জন কম হয়েছে। দেশে মোট সংক্রমিতের মাত্র ৮.৫ শতাংশ এখন চিকিৎসাধীন রয়েছেন। পর পর ১২ দিন নতুন সংক্রমিতের সংখ্যা ৩ লক্ষের কম। গত ২৪ ঘণ্টায় ১,৮৬,৩৬৪ জন নতুন করে সংক্রমিত হয়েছেন।
ভারতে পর পর ১৫ দিন নতুন করে সংক্রমিতদের থেকে সুস্থ হয়ে ওঠার সংখ্যা বেশি। গত ২৪ ঘণ্টায় ২,৫৯,৪৫৯ জন আরোগ্যলাভ করেছেন। কোভিড মুক্তির হার ৯০.৩৪ শতাংশ। গত ২৪ ঘণ্টায় ২০,৭০,৫০৮টি নমুনা পরীক্ষা করা হয়েছে। ভারতে এ পর্যন্ত ৩৩ কোটি ৯০ লক্ষ নমুনা পরীক্ষা করা হয়েছে। সাপ্তাহিক সংক্রমণের হার বর্তমানে ১০.৪২ শতাংশ। অন্যদিকে পর পর ৪ দিন সংক্রমণের হার ১০ শতাংশের কম হয়েছে। আজ এই হার- ৯ শতাংশ।
দেশে এ পর্যন্ত ২০,৯৭,২০,৬৬০ জন টিকা পেয়েছেন। স্বাস্থ্যকর্মীদের মধ্যে ৯৮,২৮,৪০১ জন টিকার প্রথম ডোজ এবং ৬৭,৪৮,৩৬০ জন টিকার দ্বিতীয় ডোজ পেয়েছেন। প্রথম সারির করোনা যোদ্ধাদের মধ্যে ১,৫৩,৪৯,৬৫৮ জন প্রথম ডোজ এবং ৮৪,২৫,৭৩০ জন দ্বিতীয় ডোজ পেয়েছেন। যাঁদের বয়স ১৮-৪৪-এর মধ্যে তাদের মধ্যে ১,৫২,৬৫,০২২ জন টিকা পেয়েছেন। যাঁদের বয়স ৪৫-৬০ এর মধ্যে তাঁদের মধ্যে প্রথম ডোজ পেয়েছেন ৬,৩৬,২২,৩২৯ জন। আর দ্বিতীয় ডোজ পেয়েছেন ১,০২,২২,৫২১ জন। যাঁদের বয়স ৬০এর ওপরে তাঁদের মধ্যে ৫,৭৭,৮৪,৬৮২ জন প্রথম ডোজ এবং ১,৮৪,৭৩,৯৫৭ জন দ্বিতীয় ডোজ পেয়েছেন।
CG/CB/NS
(Visitor Counter : 172
আদিবাসীবিষয়কমন্ত্রক
জাতীয় তপশীলি উপজাতি কমিশনের ষোড়শ প্রতিষ্ঠা দিবস উদযাপন অনুষ্ঠানের উদ্বোধন করলেন শ্রী অর্জুন মুন্ডা
নয়াদিল্লী, ১৯ ফেব্রুয়ারি, ২০২০
কেন্দ্রীয় আদিবাসী বিষয়ক মন্ত্রী শ্রী অর্জুন মুন্ডা আজ নতুন দিল্লীতে জাতীয় তপশীলি উপজাতি কমিশনের ষোড়শ প্রতিষ্ঠা দিবস উপলক্ষ্যে আয়োজিত অনুষ্ঠানের উদ্বোধন করেন। এই উপলক্ষ্যে শ্রী মুন্ডা বলেন, তপশীলি উপজাতিদের স্বার্থ সুরক্ষায় সংবিধানে যেসমস্ত রক্ষা কবচের কথা বলা হয়েছে তার যথাযথ রূপায়ণের বিষয়টি কমিশন দেখে থাকে। দেশে তপশীলি উপজাতি মানুষের কল্যাণে এই কমিশন গঠন করা হয়। এছাড়াও যাবতীয় সরকারি নির্দেশাবলী ও আইনের ধারাগুলি কার্যকর করার ক্ষেত্রেও কমিশন গুরুত্বপূর্ণ ভূমিকা নিয়ে থাকে। কমিশনকে আদিবাসি অধ্যুষিত এলাকাগুলির তথ্য সংগ্রহের জন্য ডেটা ব্যাঙ্ক তৈরীর পরামর্শ দিয়ে শ্রী মুন্ডা বলেন, এই শ্রেণীর মানুষের কল্যাণার্থে বিভিন্ন কাজকর্ম খতিয়ে দেখার জন্য একটি নিরপেক্ষ গবেষকদল গঠনের বিষয়টি কমিশন বিবেচনা করে দেখতে পারে। কমিশনের কাজকর্ম সুষ্ঠুভাবে পরিচালনার জন্য উপযুক্ত ডেটা ম্যানেজমেন্ট ব্যবস্হা গড়ে তোলার ওপর জোর দিয়ে শ্রী মুন্ডা এই কমিশনকে আরও শক্তিশালী করে তোলার জন্য মন্ত্রকের পক্ষ থেকে পূর্ণ সহযোগিতার আশ্বাস দেন।
অনুষ্ঠানে কমিশনের চেয়ারম্যান নন্দকুমার সাই, দেশে তপশিলী ও উপজাতিভুক্ত মানুষের কল্যাণে প্রতিষ্ঠানের বিভিন্ন কর্মকান্ড ও কর্মসূচিগুলি সম্পর্কে বিস্তারিত খতিয়ান পেশ করেন। এই উপলক্ষ্যে তপশীলি উপজাতি বিষয়ক প্রতিমন্ত্রী শ্রীমতি রেনুকা সিং সারুতা এবং অন্যান্য বিশিষ্ট ব্যক্তিরা উপস্হিত ছিলেন।
CG/BD/NS
(Visitor Counter : 87
প্রধানমন্ত্রীরদপ্তর
বিহু উপলক্ষে দেশবাসীকে শুভেচ্ছা ও অভিনন্দন প্রধানমন্ত্রীর
নয়াদিল্লি, ১৫ এপ্রিল,২০২৩
বিহু উৎসব উপলক্ষে দেশবাসীর উদ্দেশে শুভেচ্ছা পাঠিয়েছেন প্রধানমন্ত্রী শ্রী নরেন্দ্র মোদী।
এক ট্যুইট বার্তায় তিনি বলেছেন :
“প্রত্যেককেই জানাই বিহু-র অভিনন্দন। আগামী বছর আপনাদের সকলের ভালোই কাটুক, এই প্রার্থনা জানাই।”
PG/SKD/DM/
(
প্রতিরক্ষামন্ত্রক
দেশের প্রতিরক্ষা ক্ষেত্রে আত্মনির্ভরতা লক্ষ্য অর্জন এবং প্রতিরক্ষা ক্ষেত্রের সঙ্গে যুক্ত রাষ্ট্রায়ত্ত সংস্থাগুলির প্রতিরক্ষা সরঞ্জাম আমদানি কমানোর জন্য প্রতিরক্ষা মন্ত্রক, প্রতিরক্ষা সরঞ্জাম সামগ্রীর দেশীয় উৎপাদনের তালিকা সম্পর্কে অবহিত করেছে
নতুন দিল্লি, ২৯ ডিসেম্বর, ২০২১
প্রতিরক্ষা সরঞ্জাম উৎপাদনে আত্মনির্ভরতার লক্ষ্য অর্জন এবং প্রতিরক্ষা ক্ষেত্রের সঙ্গে যুক্ত রাষ্ট্রায়ত্ত সংস্থাগুলির প্রতিরক্ষা সরঞ্জামের আমদানি কমানোর জন্য প্রতিরক্ষা মন্ত্রকের আওতাধীন উৎপাদন বিভাগ, প্রতিরক্ষা সরঞ্জাম সামগ্রী দেশে উৎপাদনের জন্য তালিকা তৈরি করেছে। এই তালিকায় থাকা ২ হাজার ৫০০টি আমদানিকৃত সরঞ্জামের দেশীয় উৎপাদন শুরু হয়েছে। আগামী তিন বছরের মধ্যে আরও ৩৫১ টি আমদানিকৃত প্রতিরক্ষা সরঞ্জামের দেশীয় উৎপাদন শুরু হবে। আত্মনির্ভরতার অঙ্গ হিসেবে এক্ষেত্রে প্রতি বছর দেশের প্রায় ৩ হাজার কোটি টাকা সাশ্রয় হবে। এই প্রতিরক্ষা সরঞ্জামগুলির বিষয়ে বিস্তারিত জানা যাবে শ্রীজন পোর্টালের মাধ্যমে। এর লিঙ্কটি হলো - 
আত্মনির্ভর ভারত অভিযানের অঙ্গ হিসেবে প্রতিরক্ষা উৎপাদনে স্বনির্ভরতাকে উৎসাহিত করার জন্য সামরিক বিষয়ক দফতর অস্ত্র, গোলাবারুদ, ব্যবস্থাপনা ইত্যাদি ক্ষেত্রে দুটি ইতিবাচক স্বদেশীকরণের তালিকা প্রকাশ করেছে।
CG/SS/SKD/
(Visitor Counter : 142
রাষ্ট্রপতিরসচিবালয়
সাধারণ দর্শনার্থীদের জন্য ২৩, ২৫ এবং ২৬ জানুয়ারি রাষ্ট্রপতি ভবন এবং মুঘল গার্ডেন বন্ধ থাকছে
নয়াদিল্লি, ১৫ জানুয়ারি, ২০২০
প্রজাতন্ত্র দিবসের কুচকাওয়াজের কারণে সাধারণ দর্শনার্থীদের জন্য ২৩, ২৫ এবং ২৬শে জানুয়ারি রাষ্ট্রপতি ভবন এবং মুঘল গার্ডেন বন্ধ থাকছে।
CG/SS/DM
(Visitor Counter : 72
কেন্দ্রীয়মন্ত্রিসভা
কেন্দ্রীয় মন্ত্রিসভা ২০১৯-এর জাতীয় হোমিওপ্যাথি কমিশন বিল সংশোধনের প্রস্তাব অনুমোদন করল
নয়াদিল্লি, ২৯ জানুয়ারি, ২০২০
প্রধানমন্ত্রী শ্রী নরেন্দ্র মোদীর পৌরহিত্যে নতুন দিল্লিতে আজ কেন্দ্রীয় মন্ত্রিসভার বৈঠকে ১৯৭৩-এর হোমিওপ্যাথি সেন্ট্রাল কাউন্সিল আইনে সংশোধনের জন্য ২০১৯-এর জাতীয় হোমিওপ্যাথি কমিশন বিলে সংশোধনের প্রস্তাব অনুমোদন করেছে। বর্তমানে জাতীয় হোমিওপ্যাথি কমিশন বিল রাজ্যসভার অনুমোদনের অপেক্ষায় রয়েছে। প্রস্তাবিত এই সংশোধনের ফলে হোমিওপ্যাথি শিক্ষার ক্ষেত্রে প্রয়োজনীয় নিয়ন্ত্রণমূলক সংস্কার সুনিশ্চিত হবে। সেইসঙ্গে, সাধারণ মানুষের স্বার্থের বিষয়টিকে সুরক্ষিত রাখতে আরও দায়বদ্ধতা ও স্বচ্ছতা নিয়ে আসা যাবে। দেশের সমস্ত প্রান্তে সুলভে স্বাস্থ্য পরিষেবা পৌঁছে দেওয়ার ক্ষেত্রেও এই কমিশন কাজ করবে।
হোমিওপ্যাথি চিকিৎসা ও চিকিৎসা পদ্ধতির ক্ষেত্রে নিয়ন্ত্রণের লক্ষ্যে একটি কেন্দ্রীয় হোমিওপ্যাথি পর্ষদ গঠনের জন্য ১৯৭৩-এর হোমিওপ্যাথি সেন্ট্রাল কাউন্সিল আইন বলবৎ করা হয়। ১৯৫৬-র ভারতীয় মেডিকেল কাউন্সিল আইনের ধাঁচে এই আইন তৈরি করা হয়। বিগত কিছু সময় ধরে কেন্দ্রীয় হোমিওপ্যাথি কাউন্সিলের কাজকর্মে বিভিন্ন বাধা-বিপত্তি লক্ষ্য করা গেছে। এর ফলে, হোমিওপ্যাথি চিকিৎসার পাশাপাশি, গুণগতমানের পরিষেবা পৌঁছে দেওয়ার প্রয়াস বিঘ্নিত হয়েছে। স্বাভাবিকভাবেই এই বাধা-বিপত্তি দূর করার লক্ষ্যে ২০১৯-এর জাতীয় হোমিওপ্যাথি কমিশন বিলে সংশোধনের প্রস্তাব করা হয়।
CG/BD/DM
(Visitor Counter : 78
প্রধানমন্ত্রীরদপ্তর
কমনওয়েলথ ক্রীড়া প্রতিযোগিতায় পুরুষদের ৭৪ কেজি ফ্রিস্টাইল কুস্তি বিভাগে স্বর্ণ পদক জয়ী নবীন কুমারকে প্রধানমন্ত্রীর অভিনন্দন
নয়াদিল্লি, ৬ আগস্ট, ২০২২
প্রধানমন্ত্রী শ্রী নরেন্দ্র মোদী বার্মিংহাম কমনওয়েলথ ক্রীড়া প্রতিযোগিতায় পুরুষদের ৭৪ কেজি ফ্রিস্টাইল কুস্তি বিভাগে স্বর্ণ পদক জয়ী নবীন কুমারকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “কুস্তিকে আরও গৌরবোজ্জ্বল করে তোলার জন্য আমাদের কুস্তিগীরদের ধন্যবাদ। স্বর্ণ পদক জয়ের জন্য নবীন কুমারকে অভিনন্দন। তাঁর আত্মবিশ্বাস এবং দুর্দান্ত কৌশল সকলে উপভোগ করেছেন। ভবিষ্যতে তাঁর সাফল্য কামনা করি। #Cheer4India”
PG/CB/DM/
(
পেট্রোলিয়ামওপ্রাকৃতিকগ্যাসমন্ত্রক
কম্প্রেসড জৈব গ্যাস উৎপাদন কেন্দ্রগুলির জন্য অর্থ সহায়তার বিষয়টিকে অগ্রাধিকারপ্রাপ্ত ঋণ সহায়তা ক্ষেত্রের আওতায় নিয়ে আসা হবে : শ্রী ধর্মেন্দ্র প্রধান
নয়াদিল্লি, ২৩ জুন, ২০২০
কম্প্রেসড জৈব গ্যাস উৎপাদন কেন্দ্রগুলিকে অগ্রাধিকারপ্রাপ্ত ঋণ সহায়তা ক্ষেত্রের আওতায় আনার বিষয়টি সরকার বিবেচনা করছে। আজ তামিলনাডুর নামাক্কালে এ ধরনের একটি গ্যাস উৎপাদন কেন্দ্র এবং রাজ্যের বিভিন্ন জায়গায় জৈব গ্যাস জ্বালানি স্টেশনের উদ্বোধন করে কেন্দ্রীয় পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান ভাষণ দিচ্ছিলেন। অনলাইনে এ ধরনের জৈব গ্যাস জ্বালানি স্টেশনগুলির উদ্বোধন করে শ্রী প্রধান বলেন, ঘনীভূত জৈব গ্যাস উৎপাদন কেন্দ্র স্থাপনের জন্য কেন্দ্রীয় অর্থ সহায়তা বা ভর্তুকির মেয়াদ বাড়িয়ে ২০২০-২১ করা হয়েছে। আরও বেশি সংখ্যায় এ ধরনের গ্যাস উৎপাদন কেন্দ্র গঠনের জন্যই কেন্দ্রীয় সরকারের এই সিদ্ধান্ত। তিনি আরও জানান, ক্ষুদ্র ও মাঝারি শিল্প সংস্থাগুলির জন্য একটি নতুন প্যাকেজের আওতায় জৈব গ্যাস উৎপাদন কেন্দ্রগুলিকে তহবিল যোগানোর সংস্থান করা হয়েছে। দেশে এ ধরনের গ্যাস উৎপাদন প্রকল্প ক্ষেত্রে তহবিল যোগানোর জন্য আন্তর্জাতিক তহবিল সংস্থানের বিষয়ে সরকার চিন্তাভাবনা করছে বলেও মন্ত্রী জানান।
উল্লেখ করা যেতে পারে, জৈব গ্যাস সংক্রান্ত বিকল্প পরিবহণ ব্যবস্থার প্রসারে কেন্দ্রীয় সরকার ২০১৮’র পয়লা অক্টোবর একটি কর্মসূচি চালু করেছে। এই কর্মসূচির আওতায় ২০২৩ সালের মধ্যে ৫ হাজারটি উৎপাদন কেন্দ্র থেকে ১৫ মিলিয়ন মেট্রিক টন জৈব গ্যাস উৎপাদনের লক্ষ্যমাত্রা ধার্য হয়েছে। এই লক্ষ্য পূরণ সম্ভব হলে দেশে বিকল্প জ্বালানি ব্যবহার করে পরিবহণ ক্ষেত্রের যেমন প্রসার ঘটবে, তেমনই এ ধরনের কেন্দ্রগুলি থেকে ৫০ মিলিয়ন মেট্রিক টন জৈব সার উৎপাদিত হবে।
তামিলনাডুর নামাক্কালের ১৫ টিডিপি ক্ষমতাসম্পন্ন জৈব গ্যাস উৎপাদন কেন্দ্রটি থেকে যে পরিমাণ জ্বালানি উৎপন্ন হবে, তা সালেম-নামাক্কাল অঞ্চলে দৈনিক ১ হাজার যানবাহনের জ্বালানির প্রয়োজনীয়তা মেটাবে। এছাড়াও, এই জ্বালানিকে পরিবেশ-বান্ধব জ্বালানি হিসাবে কাজে লাগিয়ে দুটি শিল্প সংস্থার কাজকর্ম পরিচালিত হবে। অনুষ্ঠানে তামিলনাডুর মুখ্যমন্ত্রী থিরু এডাপ্পাডি কে পালানিস্বামী বলেন, রাজ্য সরকার দূষণমুক্ত জ্বালানি উৎপাদন উদ্যোগগুলিতে পূর্ণ সমর্থন দেবে। খুব কম সময়ের মধ্যে নামাক্কালে জৈব গ্যাস উৎপাদন কেন্দ্র স্থাপন ও তা চালু করার জন্য রাজ্যের মুখ্যমন্ত্রী শ্রী প্রধানকে ধন্যবাদ দেন।
(CG/BD/SB